Anvil – Pounding the Past Finnish Tour Supports Killer (BE) + support
2026-12-03 19:00 (Europe/Helsinki) | Sawohouse, Tarhakuja 1, Kuopio, 70780, Suomi
Legendaarinen Anvil ainutlaatuiselle Suomen-kiertueelle joulukuussa! Kolmeen ensimmäiseen albumiin keskittyvä erikoisrundi tuo 80-luvun Kuopion Sawohouseen 3. joulukuuta.
Jo vuonna 1978 ensimmäiset askelensa ottanut ja sittemmin legendaariseksi kasvanut kanadalainen Anvil saapuu Suomeen erikoiskiertueelle joulukuussa. Suomen keikat ovat osa laajempaa Pounding the Past -kiertuetta, jolla yhtye keskittyy kolmen ensimmäisen albuminsa biiseihin. Anvil aloitti levytysuransa vuonna 1981 julkaistusta Hard’N’Heavy -albumista ja ajan hengen mukaisesti pitkäsoittoja ladeltiin ulos yksi per vuosi -vauhtia. Debytti ja sitä seuranneet studioalbumit Metal On Metal (1982) ja Forged in Fire (1983) nostivat bändin myös Kanadan rajojen ulkopuolisten metallifanien tietoisuuteen – näiden joukossa tulevaisuuden megatähdet. Esimerkiksi Metallica on avoimesti kertonut Anvillin olleen yksi bändin esikuvista yhtyeen alkutaipaleella.
Anvil on julkaissut levyjä koko uransa ajan, ja matka musikkibisneksessä on ollut vähintäänkin tapahtumantäyteinen. Välillä kapuloita rattaisiin heittäneiden musiikkitrendien muuttumisesta huolimatta bändi on pitänyt pintansa, ja Anvilin suosio koki täyden uuden tulemisen vuonna 2009 julkaistun Anvil, tosielämän Spinal Tap -dokumenttielokuvan myötä. Sacha Gervasin ohjaama dokumentti nousi kansainväliseen megasuosioon ja näytti, miten sinnikkäästi Steve ”Lips” Kudlow, Robb Reiner ja Chris Robertson pitivät ja pitävät edelleen unelmaansa elossa.
Kolmeen ensimmäiseen levyyn liittyvää kiertuetta Euroopassa on suunniteltu pitkään, ja viimein Anvil pääsee myös toteuttamaan sen.
”Ajoitus kolmeen ensimmäiseen albumiin keskittyviin kappaleisiin ei voisi olla parempi. Olemme sellaisessa harvinaisessa tilanteessa uusien albumien välissä, että tälle oli nyt aikaa, ja saimme vapauden juhlistaa myös bändin menneisyyttä”, Anvil kertoo.
”Suuntaamme 21. albumimme äänityksiin Saksaan syyskuussa, ja sen jälkeen on mahdollista jatkaa Pounding the Past -kiertuetta Euroopassa aina joulukuuhun saakka. Mukana matkaa myös ystäviämme Belgiasta eli KILLER.”
Anvil – Pounding the Past Finnish Tour
Supports Killer (BE) + support

Ovet klo 18.30, showtime klo 19.00 alkaen.
Ennakkoliput 34,90 €(sis pm), ovelta 37€
Liput ja lisätiedot>
Ikäraja: K18

The Miracle: A Night with Queen - Freddie Mercury 80V. Juhlakiertue
2026-12-04 20:00 - 22:00 | Ohjelmaravintola Maxim, Haapaniemenkatu 34, Kuopio, 70110, Suomi
Tänä vuonna tulee 80 vuotta yhden rock-historian suurimman keulakuvan ja lauluntekijän, Freddie Mercuryn syntymästä. Karismaattisen esiintyjän Queen-yhtye on kiistatta maailmanlaajuisesti arvostetuimpia bändejä, jonka perintö elää edelleen voimakkaana.
Suomalainen The Miracle – A night with Queen-tribuutti-yhtye on tehnyt menestyksekkäitä konserttikiertueita jo vuosia ympäri Suomen. Tulevalla kiertueella keskitytään Freddie Mercuryn upeimpiin laulusuorituksiin ja tyylikkäimpiin Queen-klassikoihin, suurimpia hittejä unohtamatta.
Tämä kiertue on kunnianosoitus artistille, jonka ääni, karisma ja rajaton luovuus muuttivat rockinhistoriaa pysyvästi. Settilista on koottu koko Queenin uran varrelta. Yhtye oli tuttu siitä, että se hyppi nerokkaasti musiikkityylistä toiseen. The Miracle tuo lavalle rockia, hempeitä balladeja, pirteää jazzia ja suuria sinfonisia hittejä. Kuka tietää, josko juhlavuoden kunniaksi hypätään myös Freddie Mercuryn soolo-tuotannon puolelle!
Tervetuloa mukaan juhlimaan Queen-musiikkia, Freddie Mercurya ja rockin ikiaikaisuutta Ohjelmaravintola Maximiin.

Liput: ennakkoliput 38€(sis pm), ovelta 40€
Ovet klo 18.00, showtime klo 20.00. K18

Dave Lindholm & Pepe Alqvist: Walkin´ Blues
2026-12-05 19:00 - 22:00 | Ohjelmaravintola Maxim, Haapaniemenkatu 34, Kuopio, 70110, Suomi
Dave Lindholmin ja Pepe Ahlqvistin ainutlaatuinen, ensimmäinen yhteinen konserttikiertue tuo lavalle kaksi kotimaisen bluesin legendaa. Ohjelmisto rakentuu kokonaisuudessaan bluesmusiikin ympärille – luvassa on juurevaa soittoa ja vahvaa tulkintaa.
Dave Lindholm – kitara ja laulu
Pepe Ahlqvist – kitara, laulu ja huuliharppu
Anna Kitaran laulaa vaan!
Maxim avautuu klo 16.00. ovet klo 19.00, showtime 20.00.
Ikäraja K18.
Liput

28,50€ (sis pm), osta liput>
ovelta 32€

Ottopojan tietovisa
2026-12-08 18:00 - 20:00, 2026-12-15 18:00 - 20:00, 2026-12-22 18:00 - 20:00, 2026-12-29 18:00 - 20:00, 2027-01-05 18:00 - 20:00, 2027-01-12 18:00 - 20:00, 2027-01-19 18:00 - 20:00, 2027-01-26 18:00 - 20:00 and 4 more dates | Ravintola Ottopoika, Kauppakatu 40-42, Kuopio, 70110
Ottopojassa tietovisaillaan joka tiistai klo 18:00.
Osallistua voi joukkueena tai tulla yksin, jolloin sinulle etsitään halutessasi joukkue. Saa osallistua myös yksin.
Osallistuminen on ilmaista ja palkintona on tuotelahjakortteja Ottopoikaan, sekä viikon kerskailuoikeudet!
Visakausi on syyskuun alusta toukokuun loppuun. Kesän visat huilaavat.

Ottopojan bingo
2026-12-09 18:00 - 20:00, 2026-12-16 18:00 - 20:00, 2026-12-23 18:00 - 20:00, 2026-12-30 18:00 - 20:00, 2027-01-06 18:00 - 20:00, 2027-01-13 18:00 - 20:00, 2027-01-20 18:00 - 20:00, 2027-01-27 18:00 - 20:00 and 4 more dates | Ravintola Ottopoika, Kauppakatu 40-42, Kuopio, 70110
Ottopojassa bingoillaan joka keskiviikko klo 18-20.
Bingoa pelataan 4 kierrosta, joista jokaisella palkintona tuotelahjakortteja.
Bingokausi on syyskuun alusta toukokuun loppuun. Kesän bingo lomailee.
Ottopojan ikäraja on K-18.

Noora Louhimo - Joulun hetki
2026-12-10 19:00 - 22:00 | Ohjelmaravintola Maxim, Haapaniemenkatu 34, Kuopio, 70110, Suomi
Noora Louhimon Joulun hetki -konsertissa koet joulun taikaa aivan uudella, kokonaisvaltaisella tavalla!
Tämä koko perheen konsertti tarjoaa musiikillisen ja jouluisen elämyksen joulukiireiden keskelle ihan kaikille, jotka rakastavat joulua. Luvassa on koskettava hyvän mielen konsertti, jossa Louhimo esittää hienoimmat joulukappaleet sekä omaa tuotantoaan eri tyylilajeissa. Kappaleiden välissä kuullaan myös Nooran jouluisia muistoja ja tarinoita vuosien varrelta.
Noora Louhimo tunnetaan monipuolisena laulajana ja tulkitsijana, jonka musiikilliset juuret ulottuvat bluesin, countryn ja soulin pariin. Louhimo on hurmannut yleisöjä suurella äänellään ja henkeäsalpaavalla karismallaan mm. super suositussa SuomiLOVE -ohjelmassa, sekä metallibändi Battle Beastin riveissä vuoteen 2025 asti. Vuonna 2026 Louhimo nähdään mm. Tähdet tähdet -viihdeohjelmassa sekä Kaikkien aikojen Manserock-orkesterin solistina.
Tapahtuma on suunnattu koko perheelle, ja konsertin päätteeksi Noora tuo henkilökohtaiset hyvän joulun toivotukset yleisölle fanituotepisteellä.
Liput

ennakkoon

40€ peruslippu
37€ alennusryhmät (eläkeläiset, opiskelijat, lapset alle 16v, työttömät, ryhmät vähintään 10 henkilöä)
liput myy tiketti>

Ovelta 44€, mikäli jäljellä

Tapahtuman aikataulu

Maxim avautuu klo 16.00
Showtime: klo 19.00 Konsertin kesto noin 2h sisältäen väliajan.

Konsertti toteutetaan istumakatsomona, numeroimattomat istumapaikat.

Kuopion Joulutori
2026-12-11 - 2026-12-23 | Kuopion Tori, Tulliportinkatu 31, Kuopio, 70101, Suomi
Valon taikaa ja Joulun lumoa Suomen kauneimmalla Joulutorilla.
Tervetuloa nauttimaan upeasta jouluvalaistuksesta, tapaamaan Joulupukkia ja muoria, sekä tutustumaan joulutorin myymälöiden tarjontaan!
Kuopion Joulutori on av0inna 11.-23.12.2026. Tule, koe ja ihastu!
Ohjelma päivitetään sivulle myöhemmin.

Tahkofest
2027-01-28 - 2027-01-31 | Tahko, Sääskiniementie 560, TAHKOVUORI, 73310, Suomi
Tahkofest 2027 – Opiskelijoiden valtakunnallinen talvirieha Tahkofest villitsee 28.-31.1.2027 – torstaista sunnuntaihin!
Tahkofest on yksi Suomen suurimmista valtakunnallisista opiskelijatapahtumista. Se tarjoaa opiskelijan kukkarolle sopivan viikonlopun koko laskettelukeskuksessa, jossa opiskelijaystävälliset yritykset huomioivat sinut aina, kun vilautat heille tapahtumaranneketta tai opiskelijakorttia. Opiskelijaetuja saat majoituksista, ruuasta, juomasta ja monesta muusta. Tiedossa on hauskanpitoa muiden opiskelijoiden kanssa koko viikonlopun ajan – ehdottomasti yksi opiskelijavuoden kohokohdista!
Tahkofest ohjelma

Tapahtuman ohjelmassa mm. rinnetapahtuma, sitsit, beer pong, approt, iltabileet sekä myös paljon ilmaista ohjelmaa opiskelijoille.
Vuoden 2027 ohjelmaa julkaistaan vaiheittain, mutta odotellessa voit inspiroitua edellisen vuoden ohjelman parissa – osoitteessa tahkofest.fi/ohjelma
Maksullisten tapahtumien ja esimerkiksi iltabileiden liput tulevat myyntiin Kide.app -palveluun.

Tapahtuman järjestää Savonia-ammattikorkeakoulun opiskelijakunta SAVOTTA ja Kuopion korkeakoululiikunta SYKETTÄ.
Photo: Rojo Kuopio
